google/wiki40b huggingface dataset:
Λουθ Κασάλ

Βιογραφικά στοιχεία

Γεννήθηκε στις 11 Νοεμβρίου του 1958 σε ένα χωριό της Γαλίκιας, το Βοϊμόρτο (Boimorto), στην επαρχία Λα Κορούνια.

Το πλήρες όνομα της είναι Μαρία Λούθ Κασάλ. Όταν ήταν ακόμα μωρό, η οικογένεια μετακόμισε στην Αστουρία, στην πόλη Αβιλές. Εκεί σπούδασε στο εκκλησιαστικό σχολείο των "Αδερφών της Αγίας Δωροθέας". Αργότερα η οικογένεια μετακόμισε και πάλι, αυτή τη φορά στη Χιχόν όπου σπούδασε μουσική, πιάνο, σολφέζ και μπαλέτο. Στην εφηβική της ηλικία συμμετείχε στο ροκ συγκρότημα "Los Fannys". Το 1977 πήγε στη Μαδρίτη για να συνεχίσει τη μουσική καριέρα της. Εκεί ηχογράφησε τραγούδια πώς το “La Guapa” (Η Ωραία). Συνεργάστηκε και με άλλους τραγουδιστούς όπως τον δημοφική στην Ισπανία Juan Pardo (Χουάν Πάρδο).
Δοκίμασε τις δυνάμεις της στο θέατρο όπου ερμήνευσε τη Ρακέλ Μέιερ, στη θεατρική παράσταση ”Las Divinas” (Οι υπέροχες). Το 1980 ηχογράφησε το πρώτο τραγούδι της “El Ascensor” (Το ασανσέρ) . Το 1981 μεταπήδησε στη δισκογραφική Zafiro, όπου ηχογράφησε τον πρώτο δίσκο της, Luz (Λουθ, «Φώς»), το 1982. Το 1983 έκανε το πρώτο βίντεο-κλιπ τραγουδιού της, το “No aguanto más” (Δεν υπομένω άλλο). Το 1984 ηχογράφησε τον δίσκο “Los ojos del gato” (Τα ματιά του γάτου). Το 1985 έκανε επιτυχία με το τραγούδι της,“Rufino”, στον νέο δίσκο “Luz III”. Το 1986 πήγε στη Γερμανία όπου ηχογράφησε το “The water is life”. Στο τραγούδι της συνεργάστηκε ο Ντέιβιντ Νόπφλερ, (πρώην μέλος των Dire Straits).
Το 1987 τραγούδησε ένα τραγούδι με το συγκρότημα “The Christians”, σε ένα πρόγραμμα τηλεόρασης. Τον Μαïο του 1987 ηχογράφησε τον δίσκο “Quiéreme aunque te duela” (Αγάπα με αν και σε πονάει) διαφορετικό από όλους τους δίσκους που έκανε, τώρα μπαλάντες και λιγότερο ροκ. Το 1989 ηχογράφησε τον δίσκο ”Luz V” και πούλησε 300.000 αντίγραφα με τραγούδια όπως το “No me importa nada”, το “Loca” και το “Te dejé marchar”. Επισκέφθηκε τη Χιλή και τραγούδησε με τον Στινγκ και τον Πίτερ Γκάμπριελ σε ένα φεστιβάλ υπέρ των ανθρωπίνων δικαιωμάτων. Ο Πέδρο Αλμοδόβαρ διάλεξε ένα τραγούδι του δίσκου για την ταινία του ”Tacones Lejanos”. Με αυτήν ταινία έγινε γνωστή στη Γαλλία, όπου ηχογράφησε κάποιους δίσκους στα γαλλικά και έκανε επιτυχίες. Τραγούδησε στο θέατρο Ολύμπια του Παρισιού και γέμισε το θέατρο La Cigale για πέντε συνεχόμενες ημέρες. Στη συνέχεια ηχογράφησε 5 καινούργιους δίσκους.
Έχει λάβει το μετάλλιο των «Τεχνών και των Γραμμάτων της Γαλλίας».
Γκερντ Μύλερ

Βιογραφικό

Ο Γκερντ Μύλερ γεννήθηκε στις 3 Νοεμβρίου του 1945 στο Νέρντλινγκεν, που βρίσκεται σε απόσταση 1,5 ώρας βορειοδυτικά από το Μόναχο. Ξεκίνησε στις ακαδημίες της τοπικής ομάδας σε ηλικία 9 ετών και από μικρός διακρινόταν για την ευχέρεια που είχε στο σκοράρισμα. Ως το 1963-64 σημείωσε στα μικρά πρωταθλήματα 180 τέρματα. Όπως ήταν μικρόσωμος και παχουλός δεν γέμιζε το μάτι για επιθετικός, γι’ αυτό όταν τον ρωτούσαν πού οφείλει την επιτυχία του απαντούσε ειρωνικά: «Στην πατατοσαλάτα της μητέρας μου!». 
Στην Μπάγερν αρχικά δεν έγινε δεκτός με ιδιαίτερο ενθουσιασμό. Μάλιστα ο προπονητής Ζλάτκο Τσαϊκόφσκι τον απαξίωσε λέγοντας ότι δεν χρειάζεται αρσιβαρίστα αλλά ποδοσφαιριστή. Για δέκα παιχνίδια δεν τον χρησιμοποίησε καθόλου. Όμως, όταν τον χρησιμοποίησε στον αγώνα με τη Φράιμπουργκ, πέτυχε δύο γκολ. Σύντομα καθιερώθηκε και από την επόμενη σεζόν αποτέλεσε για χρόνια το σταθερό τρίο της ομάδας μαζί με τον Φραντς Μπεκενμπάουερ και τον τερματοφύλακα Ζεπ Μάγιερ. Μαζί τους κατέκτησε με την Μπάγερν 4 πρωταθλήματα Γερμανίας, 4 Κύπελλα, 3 Κύπελλα Πρωταθλητριών, ένα Κύπελλο Κυπελλούχων κι ένα Διηπειρωτικό Κύπελλο. Έχει το διεθνές ρεκόρ των 66 γκολ σε 74 παιχνίδια ευρωπαϊκών διοργανώσεων. Επίσης, το ρεκόρ με 40 γκολ σε μια σεζόν στη Μπουντεσλίγκα το 1971-72, οπότε κατέκτησε και το Χρυσό Παπούτσι των ευρωπαϊκών πρωταθλημάτων. 
Παράλληλα, από το 1966 αποτέλεσε σταθερό μέλος της Εθνικής Γερμανίας, με την οποία αγωνίστηκε ως το 1974 και πέτυχε 68 τέρματα σε 62 αγώνες. Μαζί της κατέκτησε το 1972 το Ευρωπαϊκό Πρωτάθλημα και το 1974 το Παγκόσμιο Κύπελλο. Στα παιχνίδια του με την εθνική γνώρισε 45 νίκες, 9 ισοπαλίες και μόνο 8 ήττες.
Το 1970 αναδείχθηκε πρώτος σκόρερ στο Παγκόσμιο Κύπελλο του Μεξικού με 10 γκολ και τιμήθηκε με τη Χρυσή Μπάλα ως καλύτερος ποδοσφαιριστής στην Ευρώπη.
Στο τέλος της καριέρας του μετέβη στις ΗΠΑ, όπου αγωνίστηκε τρεις σεζόν με την ομάδα του Φορτ Λώντερντέιλ στο πρωτάθλημα της NASL.
Αν υπολογιστούν και τα 78 τέρματα που σημείωσε σε αγώνες του Κυπέλλου Γερμανίας, ο Γκερντ Μύλερ συνολικά στην καριέρα του σημείωσε πάνω από 700 τέρματα σε επίσημα παιχνίδια.
Μετά το τέλος της καριέρας του αντιμετώπισε προβλήματα αλκοολισμού, τα οποία κατάφερε να ξεπεράσει με τη βοήθεια παλιών συμπαικτών και φίλων του. Σήμερα εργάζεται ως προπονητής στα τμήματα υποδομής της Μπάγερν Μονάχου.
Διοργανώσεις Ε.Π.Σ. Πειραιά 2011–12

Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το κύπελλο της περιόδου 2011–12 κατέκτησε ο Π.Α.Ο. Ατρόμητος Πειραιώς.
Βανίλια

Ιστορία

Η βανίλια χρησιμοποιούνταν για τον αρωματισμό του σοκόατλ (xocóatl) της σοκολάτας, ενός αφεψήματος των Αζτέκων, αιώνες πριν ο Κορτές το δοκιμάσει στην αυλή του Μοντεζούμα, σύντομα μετά από αυτό η βανίλια έγινε πολύ δημοφιλής στην Ευρώπη.

Χρήσεις

Ο αρωματικός παράγοντας της Βανίλιας χρησιμοποιείται ευρέως τόσο στην οικιακή μαγειρική όσο και στα τρόφιμα εμπορίου, ιδιαίτερα στη σοκολάτα στα προϊόντα της αρτοποιίας, στη ζαχαροπλαστική, στις πουτίγκες. στις σάλτσες, σε παγωτό, σε αφεψήματα και στην αρωματοποιία. Οι άγουροι καρποί συλλέγονται αμέσως μόλις πάρουν χρυσοπράσινο χρώμα στη βάση τους. Τα φρέσκα σπέρματα της Βανίλιας δεν έχουν άρωμα. Το χαρακτηριστικό άρωμα είναι αποτέλεσμα ενζυματικής δράσης κατά τη διάρκεια ειδικής επεξεργασίας. Το εκχύλισμα της βανίλιας παραλαμβάνεται μετά από θραύση των κατεργασμένων αποξηραμένων καρπών και εκχύλιση με αλκοόλη. Η τεχνητή βανίλια γίνεται από συνθετικά παραγόμενη βανιλίννη.
Μαρία της Ουγγαρίας, κυβερνήτης των Κάτω Χωρών

Βιογραφία

Ήταν η τρίτη κόρη του Φιλίππου Α΄ και της Ιωάννας των Τραστάμαρα βασίλισσας της Καστίλης. H Ιωάννα η Τρελή ήταν κόρη του Φερδινάνδου Β΄ της Αραγωνίας και της Ισαβέλλας Α΄ των Τραστάμαρα βασίλισσας της Καστίλης.

Οικογένεια

Παντρεύτηκε το 1515 τον Λουδοβίκο Β΄ των Γιαγκελλόνων βασιλιά της Ουγγαρίας & Βοημίας. Δεν απέκτησαν απογόνους. Ο Λουδοβίκος Β΄ απεβίωσε 20 ετών το 1526.
Ο Αστακός

Πλοκή

Μετά τον χωρισμό του, ο Ντέιβιντ μεταφέρεται σε ένα ξενοδοχείο, του οποίου οι φιλοξενούμενοι είναι υποχρεωμένοι μέσα σε 45 μέρες να βρουν ερωτικό σύντροφο. Αν δεν τα καταφέρουν, μετατρέπονται σε ένα ζώο της επιλογής τους. Ο Ντέιβιντ επιλέγει -αν δεν τα καταφέρει- να γίνει αστακός. Ωστόσο, δεν αντέχει τη διαμονή στο ξενοδοχείο αυτό και αποδρά. Πηγαίνει στο δάσος και γίνεται μέλος των Μοναχικών, στους οποίους απαγορεύεται να έχουν ερωτικούς συντρόφους. Εκείνος όμως ερωτεύεται μια γυναίκα και οι δυο τους προσπαθούν να μη γίνουν αντιληπτοί από τους υπόλοιπους.
Happy Day στον Alpha

Ιστορικό

Στις αρχές του 2014 ο τηλεοπτικός σταθμός Alpha TV αποφάσισε να ενεργοποιήσει την πρωινή ζώνη, και συγκεκριμένα το slot 08:00-10:00 το πρωί, υστέρα από 2,5 χρόνια προβολής επαναλήψεων παλιών προγραμμάτων σε εκείνη τη ζώνη. Το Φεβρουάριο του 2014 το κανάλι εξέδωσε δελτίο τύπου στο οποίο ανέφερε πως η παρουσιάστρια που αναλαμβάνει την εκπομπή είναι η Σταματίνα Τσιμτσιλή -που την προηγούμενη σεζόν παρουσίαζε την πρωινή lifestyle εκπομπή "Fthis TV"- ενώ ο τίτλος της εκπομπής είναι "Happy Day στον Alpha" ή αλλιώς "Happy Day".

Περιεχόμενο

Η δομή της εκπομπής περιλαμβάνει lifestyle επικαιρότητα, gossip ρεπορτάζ, ενημέρωση, συνεντεύξεις εντός και εκτός πλατό, δελτίο καιρού και ζωντανές συνδέσεις. Από τη δεύτερη σεζόν η εκπομπή εμπλουτίστηκε με περισσότερες ενότητες όπως μαγειρική, ζαχαροπλαστική, θέματα παιδιών-γονέων, μόδα και ομορφιά όπως οι περισσότερες πρωινές εκπομπές ενώ υπήρξε μία μεγαλύτερη έμφαση σε θέματα ενημέρωσης.
Όρμος Ανοιχτό

Ο όρμος Ανοιχτό ή Ανοικτό ή κόλπος του Ίμερου ή όρμος Αναδούλι είναι ανοικτός κόλπος του Βορείου Αιγαίου (Θρακικό Πέλαγος) στα παράλια της Θράκης στην Περιφερειακή Ενότητα Ροδόπης.
Ο κόλπος χαρακτηρίζεται από σχετικά χαμηλό βάθος και αμμώδεις παραλίες. Ορίζεται ανατολικά και δυτικά από τα αμμώδη ακρωτήρια Προφήτη Ηλία και Κουρουσμηλού, αντίστοιχα. Στον όρμο υπάρχουν (από ανατολή προς δύση) οι αμμώδεις παραλίες Προφήτη Ηλία, Αμπελακίων, Παραλία Ίμερου, Κοτσακουμιού, Μολυβωτής, Κουρουσμηλού. Στο μυχό του κόλπου υπάρχει δυτικά το δέλτα του ποταμού Βοζβόζη που αποστραγγίζει τη γειτονική λίμνη Ισμαρίδα και το δέλτα του ποταμού Λίσσου ανατολικά. Στα ανατολικά του δέλτα του Λίσσου βρίσκεται το Λιμάνι του Ίμερου. Στον όρμο Ανοιχτό καταλήγουν τα ύδατα της λιμνοθάλασσας Έλους και τη λιμνοθάλασσας Λίμνης.
Ο κόλπος έχει ανοικτό ορίζοντα προς νότο και οπτική επαφή με τη Θάσο, τη Λήμνο και τη Σαμοθράκη.
Μάγνος Ιατρός

Μάγνος Ιατρός ονομάζεται επιγραμματοποιός, επίγραμμα του οποίου σώζεται στην Ανθολογία του Πλανούδη (Ελληνική Ανθολογία XVI 270). Ο Μάγνος Ιατρός δεν είναι γνωστός από άλλη πηγή. Ο Paton εκτιμά με επιφύλαξη ότι έζησε τον 4ο μ.Χ. αιώνα.
Μαρία Λουίζα της Σαβοΐας

Βιογραφία

Η Μαρία Λουίζα γεννήθηκε στις 17 Αυγούστου 1688 στο Βασιλικό Παλάτι Τορίνου και ήταν το τρίτο παιδί και κόρη του Βίκτωρα Αμεδαίου Β΄, Δούκα της Σαβοΐας και της Άννας Μαρίας της Ορλεάνης.
Παντρεύτηκε τον εξάδελφό της, βασιλιά Φίλιππο Ε΄ της Ισπανίας, εγγονός της Μαρίας Θηρεσίας της Ισπανίας, στις 2 Νοεμβρίου 1701 στο Φιγέρες.
Κάτω από την επίδραση της πριγκίπισσας του Ουρσέν και του Καρδινάλιου Πορτοκαρρέρο, διορίστηκε Διοικήτρια και Γενική Διαχειρίστρια όταν ο σύζυγός της έπρεπε να μετακομίσει στα σενάρια του πολέμου το 1702. Ενεργούσε υπεύθυνα κατά τη διάρκεια του πολέμου της διαδοχής.
Ήταν μια αποτελεσματική βασίλισσα αντιβασιλέας και ένας μια πολύ ικανή κυβερνήτης, αφιερωμένη στους ισπανικούς εθνικούς προορισμούς.
Πέθανε από φυματίωση στις 14 Φεβρουαρίου 1714 σε ηλικία 25 ετών. Θάφτηκε στο Ελ Εσκοριάλ. Λίγους μήνες μετά το θάνατό της ο Φίλιππος ξαναπαντρεύτηκε, με την Ελισάβετ της Πάρμας.
Ονομάστηκε "Λα Σαβογιάνα" από του αγαπημένους της υπηκόους και ήταν πολύ αγαπητή στην Ισπανία.
Παγκόσμιο Πρωτάθλημα Στίβου 2017

Ψηφοφορία

Το Λονδίνο και η Ντόχα ήταν οι υποψήφιες χώρες που θα γίνονταν διοργανώτριες χώρες του Παγκοσμίου Πρωταθλήματος της IAAF. Παρ' όλ' αυτά, το Λονδίνο κέρδισε την ψηφοφορία και ανέλαβε τη διοργάνωση.
1-φθοροπροπίνιο

Με απόσπαση υδραλογόνων

Με απόσπαση δύο μορίων υδραλογόνου από 1,1-διαλο-1-φθοροπροπάνιο, με χρήση υδροξειδίου του νατρίου (NaOH), με καλύτερα αποτελέσματα αν τα άλλα αλογόνα δεν είναι κι εκείνα φθόριο, παράγεται προπινυλοφθορίδιο-1.:

Με απόσπαση αλογόνου

Με απόσπαση δύο μορίων αλογόνου από 1,1,2,2-τετρααλο-1-φθοροπροπάνιο, με χρήση ψευδαργύρου (Zn), παράγεται προπινυλοφθορίδιο-1. Καλύτερη απόδοση αν τα άλλα αλογόνα δεν είναι κι εκείνα φθόριο:

Από προπινυλοχλωρίδιο-1

Με επίδραση φθοριούχου υφυδραργύρου (Hg₂F₂) σε προπινυλοχλωρίδιο-1 παράγεται προπινυλοφθορίδιο-1:

Καταλυτική υδρογόνωση

Με καταλυτική υδρογόνωση προπινυλοφθορίδιου-1 σχηματίζεται αρχικά προπενυλοφθορίδιο-1 και στη συνέχεια (με περίσσεια υδρογόνου) προπυλοφθορίδιο-1.:

Αλογόνωση

Με επίδραση αλογόνου (X₂) (αλογόνωση) προπινυλοφθορίδιου-1 έχουμε προσθήκη στον τριπλό δεσμό. Παράγεται αρχικά 1,2-διαλο-1-φθοροπροπένιο και στη συνέχεια (με περίσσεια αλογόνου) 1,1,2,2-τετρααλο-1-φθοροπροπάνιο.:

Υδραλογόνωση

Με προσθήκη υδραλογόνων (HX) (υδραλογόνωση) σε προπινυλοφθορίδιο-1 παράγεται αρχικά 1-αλο-1-φθοροπροπένιο και στη συνέχεια (με περίσσεια υδραλογόνου) 1,1-διαλο-1-φθοροπροπάνιο.:

Υδροκυάνωση

Με προσθήκη υδροκυανίου (HCN) (υδροκυάνωση) σε προπινυλοφθορίδιο-1 παράγεται 2-φθοροβουτεν-2-νιτρίλιο:

Προσθήκη μονοξειδίου του άνθρακα

1. Με προσθήκη μονοξειδίου του άνθρακα (CO) και νερού (H₂O), παράγεται 2-φθοροβουτεν-2-ικό οξύ:
2. Με προσθήκη μονοξειδίου του άνθρακα (CO) και αλκοόλης (ROH), παράγεται 2-φθοροβουτεν-2-ικός αλκυλεστέρας:

Προσθήκη αλκοολών

Με επίδραση αλκοόλης (ROH) σε προπινυλοφθορίδιο-1 παράγεται αλκυλο(1-φθοροπροπεν-1-υλο)αιθέρας:

Προσθήκη καρβονικών οξέων

Με επίδραση καρβονικών οξέων (RCOOH) σε προπινυλοφθορίδιο-1 παράγεται καρβονικός (1'-φθοροπροπεν-1'-υλο)εστέρας:

Οζονόλυση

Με επίδραση όζοντος (οζονόλυση) σε προπινυλοφθορίδιο-1, παράγεται αρχικά ασταθές οζονίδιο που τελικά διασπάται σε 2-οξοπροπανούλοφθορίδιο:

Επίδραση πυκνού υπερμαγγανικού καλίου

Με επίδραση πυκνού διαλύματος υπερμαγγανικού καλίου (KMnO₄) παράγεται 2-οξοπροπανούλοφθορίδιο:

Παραγωγή αιθέρα

Με αλκοολικά άλατα (RONa) προς αλκυλοπροπιν-1-υλοαιθέρα (CH₃C≡COR):

Παραγωγή αλκαδιινίου

Με αλκινικά άλατα (RC≡CNa) προς αλαδιίνιο. Π.χ.:

Παραγωγή εστέρα

Με καρβονικά άλατα (RCOONa) προς καρβονικό προπιν-1'-υλεστέρα (RCOOC≡CCH₃):

Παραγωγή νιτριλίου

Με κυανιούχο νάτριο (NaCN) προς βουτιν-2-νιτρίλιο (CH₃C≡CCN):

Παραγωγή αλκινίου

Με αλκυλολίθιο (RLi) προς αλκίνιο:

Παραγωγή θειαιθέρα

Με θειολικό νάτριο (RSNa) προς αλκυλοπροπιν-1-υλοθειαιθέρα (RSC≡CCH₃):

Παραγωγή προπινυλιωδιδίου-1

Με ιωδιούχο νάτριο (NaI) προς προπινυλοοϊωδίδιο-1 (CH₃C≡CI):

Παραγωγή νιτροπαραγώγων

Με νιτρώδη άργυρο (AgNO₂) προς 1-νιτροπροπίνιο (CH₃C≡CNO₂):

Παραγωγή οργανομεταλλικών ενώσεων

1. Με λίθιο (Li). Παράγεται προπινυλολίθιο-1:
2. Με μαγνήσιο (Mg) (αντιδραστήριο Grignard):

Παραγωγή 1-φαινυλοπροπίνιου

Με αιθινυλίωση κατά Friedel-Crafts βενζολίου παράγεται 1-φαινυλοπροπίνιο:
Νικόλαος Γρηγοριάδης

Βιογραφικά στοιχεία

Εξελέγη βουλευτής στις εκλογές του 1946 με τον Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) συγκεντρώνοντας 3.432 ψήφους.
Υπήρξε γενικός γραμματέας του υπουργείου Εμπορίας. Στην κυβέρνηση Μαρκεζίνη διορίστηκε υπουργός Εμπορίου και υπηρέτησε στο αξίωμα αυτό από τις 8 Οκτωβρίου ως τις 25 Νοεμβρίου 1973.
Ολέγκ Α΄ του Τσέρνιγοβ

Βιογραφία

Ήταν γιος τού Σβιατοσλάβ Β΄ πρίγκιπα τού Τσέρνιγοβ, Βλάντιμιρ & Κιέβου και της Κιλικίγιας (Καικιλίας). Έλαβε το όνομα τού μεγάλου θείου του και βαπτίσθηκε Μιχαήλ.
Ο ιστορικός Μαρτίν Ντίμνικ γράφει, ότι μάλλον διαδέχθηκε τον αδελφό του Γκλεμπ στο Τμουταρακάν, αφότου ο πατέρας τους όρισε τον Γκλεμπ πρίγκιπα τού Νόβγοροντ π. το 1068. Ο πατέρας του και ο θείος του Βσέβολοντ Α΄ έκαναν συμμαχία εναντίον τού μεγαλύτερου αδελφού τους Ιζιασλάβ Α΄ μεγάλου πρίγκιπα τού Κιέβου και τον εκθρόνισαν στις 22 Μαρτίου τού 1073. Κατά τον Μ. Ντίμνικ, ο Ολέγκ έλαβε το Βλαντίμιρ, όταν ο πατέρας του διαδέχθηκε τον αδελφό αυτού Ιζιασλάβ Α΄. Σύντομα ο Ολέγκ έγινε στενός φίλος με τον Βλαντίμιρ Β΄ Μονομάχο, γιο τού Βσέβολοντ Α΄. Ο Μονομάχος γράφει στις Οδηγίες του, ότι ο Ολέγκ ήταν ο ανάδοχος τού γιου του Μστισλάβ Α΄. Τα δύο εξαδέλφια διοίκησαν το στρατό, που έστειλε ο Σβιατοσλάβ Β΄ για να συνδράμει τον Μπολεσλάβ Β΄ της Πολωνίας στη Βοημία το 1076, όπως αναφέρει το Πρώτο Ρωσικό Χρονικό.
Μέτσο Τζεμαλή

Βιογραφικά στοιχεία

Γεννήθηκε στις 10 Μαρτίου 1937 στο χωριό Εχίνος του νομού Ξάνθης. Πατέρας του ήταν ο ιεροδιδάσκαλος Χαφούζ Ιδρίς Μέτσο, ο οποίος και του δίδαξε τα πρώτα ιερά γράμματα. Αργότερα, μετά την αποβουλγαροποίηση του χωριού του, τέλειωσε το δημοτικό στο χωριό του και, αφού αποστήθισε το Κοράνιο, έγινε «Χαφίζ». 
Συνέχισε τις σπουδές του παρά τον Ιεροδιδάσκαλο Χαφίζ Αλή Ρεσάτ στην Κομοτηνή, και αργότερα μετακόμισε στα Αρριανά του Νομού Ροδόπης, όπου και συνέχισε τις σπουδές του. Παντρεύτηκε την Χατιτζέ και εγκαταστάθηκε εκεί μόνιμα. Αποφοίτησε στο Ιεροσπουδαστήριο Μεντρεσέ στον Εχίνο το 1957 και άρχισε να εργάζεται στα καπνά μέχρι το 1966. Πήγε με πρόσκληση του βασιλιά της Σαουδικής Αραβίας Φαϊσάλ στην Μεδίνα, όπου σπούδασε Ανώτατες Θεολογικές Επιστήμες στο εκεί Ισλαμικό Πανεπιστήμιο. Αποφοίτησε το 1976 και επέστρεψε στην Ελλάδα το 1978. Περιόδευσε στα ιερά τεμένη του Νομού Ροδόπης κηρύττοντας τον λόγο του θεού, μέχρι που το 1985 διορίστηκε ως Μουφτής της Κομοτηνής (μέσω προεδρικού διατάγματος). Η θέση του Μουφτή είναι θέση δημόσιου υπάλληλου σε θέση γενικού διευθυντή. 
Παντρεύτηκε με την δεύτερη σύζυγό του Ρουκιέ, και έχει δύο κόρες από την πρώτη του σύζυγο.

Δικαστικές δικαιοδοσίες

Ως μουφτής ελέγχει τα ιερά τεμένη και διορίζει ή παύει τους θρησκευτικούς λειτουργούς τους. Έχει την επίβλεψη και διαχείριση των περιουσιακών στοιχείων των βακουφίων στην περιοχή της Ροδόπης. Μεταξύ Μουσουλμάνων έχει δικαστικές δικαιοδοσίες στην εφαρμογή Ισλαμικού δίκαιου - Σαρία (σε υποθέσεις γάμου, διαζυγίου, διατροφών, επιτροπειών, κηδεμονιών, επιτροπείας, χειραφεσίας ανηλίκων, ισλαμικών διαθηκών και της εξ αδιαθέτου διαδοχής, εφ' όσον οι σχέσεις αυτές διέπονται από τον Ιερό Μουσουλμανικό Νόμο). Οι αποφάσεις του εκτελούνται από το μονομελές πρωτοδικείο της Κομοτηνής.

Έργο του και απήχηση

Ο Τουρκικός τύπος δεν δέχεται τους επίσημους-διορισμένους Μουφτήδες της Θράκης ως νόμιμους. Ο Μέτσο Τζεμαλή ώς επίσημα διορισμένος αποκαλείται ως "μουφτής-μαριονέτα" (τουρκικά: kukla Müftüleri) και βρίσκεται υπό καθεστώς persona non grata για την Τουρκία.
Τα μέσα μαζικής ενημέρωσης έχουν σχολιάσει αρνητικά τους γάμους ανήλικων μουσουλμάνων  που έχει τελέσει στο παρελθόν ο Μέτσο Τζεμαλή με την ιδιότητα του Μουφτή (όπως το παράδειγμα των δυο ανηλίκων από το χωριό Σάλπη της Ροδόπης  ).  
Ο Μέτσο Τζεμαλή ανακηρύχθηκε το 2017, ιδρυτικό μέλος της Παγκόσμιας Ένωσης Ισλαμικού Πολιτισμού, εκπροσωπώντας την Ελλάδα.
Ιωάννης Ιωαννίδης (Κύπριος βουλευτής)

Βιογραφικά Στοιχεία

Ο Ιωάννης Ιωαννίδης γεννήθηκε στο Κοιλάνι στις 1934. Ομιλεί, πέρα από την ελληνική, την αγγλική γλώσσα. Απέκτησε πτυχίο ιατρικής με ειδικότητα στην παθολογία και στην καρδιολογία. Εργαζόταν ως παθολόγος-καρδιολόγος.

Πολιτική διαδρομή

Εξελέγη βουλευτής στις Βουλευτικές εκλογές 1985 στην Εκλογική Περιφέρεια Λεμεσού με το Δημοκρατικό Κόμμα. Διεκδίκησε επανεκλογή στις βουλευτικές εκλογές του 1991 αλλά δεν εξελέγη. Ωστόσο, επειδή το 1993 ο βουλευτής εκλογικής Περιφέρειας του ΔΗΚΟ, Ντίνος Μιχαηλίδης, διορίστηκε Υπουργός Εσωτερικών στην κυβέρνηση Γλαύκου Κληρίδη, καθήκοντα βουλευτή ανέλαβε ο Ιωάννης Ιωαννίδης στις 4 Μαρτίου 1993 ως ο πρώτος επιλαχών.
Έστουροϊ

Σημαντική περιοχή για πτηνά

Οι βόρειες, βορειοανατολικές και νοτιοανατολικές ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των μυχών (2.500 ζευγάρια), υδροβατών (500 ζευγάρια) και κέπφους (300 ζευγάρια).
Κωνσταντία της Καστίλης, δούκισσα του Λάνκαστερ

Βασίλισσα της Καστίλης χωρίς στέμμα

Στις 9 Φεβρουαρίου 1372 η Κωνσταντία έκανε τελετουργική είσοδο στο Λονδίνο ως βασίλισσα της Καστίλης υπό την συνοδεία του μεγαλύτερου κουνιάδου της Εδουάρδου του μαύρου πρίγκιπα μαζί με πλήθος από Άγγλους και Καστιλιανούς υποστηρικτές της. Τα πλήθη περικύκλωσαν τα ανάκτορα της Σαβοΐας για να δουν την τελετή στην οποία ο Ιωάννης της Γάνδης πρόσφερε το στέμμα στην σύζυγο του, ο Ιωάννης είχε ανακηρυχτεί βασιλιάς της Καστίλης στις 29 Ιανουαρίου 1372.  
Το στέμμα της Καστίλης ήταν η μεγάλη ευκαιρία για τον Ιωάννη της Γάνδης να διεκδικήσει ένα στέμμα για τους δικούς του απογόνους αφού στο στέμμα της Αγγλίας προτεραιότητα είχαν οι δυο μεγαλύτεροι αδελφοί του Εδουάρδος του Γούντστοκ και Λάιονελ της Αμβέρσας. Οι Άγγλοι ευγενείς αποκαλούσαν τον σύζυγος της Ιωάννη "Ο Ισπανός κύριος μου" ωστόσο δεν κατάφερε ποτέ να γίνει επίσημα βασιλιάς στην Καστίλη. Οι διαφορές που είχε με την νόμιμη δυναστεία της Καστίλης γεφυρώθηκαν τελικά με τον γάμο της κόρης τους και μοναδικού τους παιδιού Αικατερίνης του Λάνκαστερ με τον Ερρίκο Γ΄ της Καστίλης.
Η Κωνσταντία πέθανε στο κάστρο του Λέστερ και τάφηκε στην εκκλησία της Πεντηκοστής στο Λέστερ. Το ζευγάρι απέκτησε άλλον έναν γιο τον Ιωάννη Πλανταγενέτη (1374) που πέθανε σε ηλικία ενός έτους.
Νηλέας Καμαράδος

Η ζωή του

Έζησε τα περισσότερα χρόνια της ζωής του στην Κωνσταντινούπολη, όπου σπούδασε γραφή της ευρωπαϊκής μουσικής, πρακτική της ψαλμωδίας (με δάσκαλο τον Γεράσιμο Κανελλίδη) και θεωρία με τον Παναγιώτη Κηλτσανίδη.
Ως πρωτοψάλτης διακρίθηκε για το ιδιαίτερο ψαλτικό του ύφος, που αποτέλεσε «Σχολή», βασισμένο στα βυζαντινά και αρμενικά συστήματα που του δίδαξαν οι καθηγητές του. Επίσης, ήταν δάσκαλος πολλών διακεκριμένων μουσικολόγων και ψαλτών.
Ήταν ιδρυτικό μέλος του «Ελληνικού Μουσικού Συλλόγου» Κωνσταντινουπόλεως και μέλος της εκπαιδευτικής του Επιτροπής.
Πανελλήνιο πρωτάθλημα ανώμαλου δρόμου ανδρών 1969

Το Πανελλήνιο πρωτάθλημα ανώμαλου δρόμου ανδρών 1969 διεξήχθη στις 23 Φεβρουαρίου στην Τρίπολη. Πρωταθλητής αναδείχθηκε ο Βιρβίλης της ΑΕΚ (απόσταση 10.000μ.), ενώ πρωταθλητής σύλλογος αναδείχθηκε ο Παναθηναϊκός στην ομαδική αλλά και στην πολλαπλή.
Φανές Λέσβου

Φανές είναι η ονομασία της μικρότερης από τις νησίδες που βρίσκονται στο Σίγρι της Λέσβου. Ονομάζεται “Φανές” ή "Σκορδονήσι" επισήμως, αντίστοιχη ονομασία με την ίδια ερμηνεία δίνεται και από τους Τούρκους ("Σαρμοσάκ"). Οι κάτοικοι όμως το αποκαλούν απλώς "Νησάκι", σε αντιπαραβολή με το "Νησί" - όπου εννοούν τη Νησιώπη (Μεγαλονήσι).
Είναι άγονο και βραχώδες και κατοικείται από γλάρους, που φτιάχνουν τις φωλιές τους. Φυτρώνει σπανάκι αυτοφυές.
Υπάρχει κάτι ενδιαφέρον κι αδιερεύνητο για το Νησάκι: κάποιοι δύτες βλέπουν στο βυθό ίχνη από ένα παλιό μονοπάτι, το οποίο ξεκινά απ’ την απέναντι ακτή για να καταλήξει στο άγονο νησάκι. Το μονοπάτι αυτό έχει αποτυπωθεί και σε χάρτες του 17ου και 18ου αιώνα, χωρίς να έχει σωθεί μαρτυρία πώς χρησιμοποιούνταν και για ποιο σκοπό.
Επίσημες αργίες στην Ελλάδα

Υποχρεωτικές και κατ' έθιμον αργίες

Από τις αργίες στην Ελλάδα άλλες είναι υποχρεωτικές από το νόμο, και άλλες είναι αργίες κατ' έθιμο. Η μόνη διαφορά μεταξύ αυτών των δύο αργιών είναι ότι στις υποχρεωτικές αργίες απαγορεύεται η απασχόληση των μισθωτών ενώ κατά την προαιρετική αργία εξαρτάται από την κρίση (βούληση) του εργοδότη αν θα λειτουργήσει την επιχείρηση. Σύμφωνα με το άρθρο 4 του Β.Δ.748/1966 (ΦΕΚ 179/Α) και το άρθρο 42 του Ν.4554/2018 (ΦΕΚ 130/Α) είναι οι παρακάτω:

Αργίες στο Δημόσιο κλπ

Οι επίσημες αργίες στην Ελλάδα για τους υπαλλήλους του Δημοσίου, Ο.Τ.Α. και Ν.Π.Δ.Δ. (με ορισμένες εξαιρέσεις), ορίστηκαν με τον Ν.1157/1981 (ΦΕΚ 126/τ.Α'). Επίσης ισχύουν οι αργίες που είχαν οριστεί με Β.Δ/γματα, πριν από τη δημοσίευση του νόμου και αφορούν τόσο Εθνικές εορτές τοπικής σημασίας, όσο και θρησκευτικές εορτές τοπικής σημασίας.

Φροντιστήρια και Κέντρα Ξένων Γλωσσών

Για τα Φροντιστήρια και Κέντρα Ξένων Γλωσσών, οι  ημέρες διακοπών και αργιών καθορίζονται ως εξής:
Διακοπών:
I) Χριστουγέννων, από την 24η Δεκεμβρίου μέχρι και τη 2η Ιανουαρίου
II) Πάσχα, από τη Μεγάλη Πέμπτη μέχρι και την Τρίτη μετά το Πάσχα
Αργιών:
I) Όλες τις Κυριακές
II) Τις θρησκευτικές γιορτές των Τριών Ιεραρχών και του Αγίου Πνεύματος
III) Τις εθνικές επετείους της 28ης Οκτωβρίου και 25ης Μαρτίου
IV) Τη 17η Νοεμβρίου
V) Την ημέρα των Θεοφανίων
VI) Την Καθαρά Δευτέρα
VII) Την 1η Μαΐου
VIII) Την κατά τις ισχύουσες διατάξεις ημέρα αργίας για την έδρα κάθε Φροντιστηρίου και Κέντρου Ξένων Γλωσσών, λόγω τοπικής θρησκευτικής ή εθνικής γιορτής
VIIII) Τη γιορτή Κοιμήσεως της Θεοτόκου
Κατά τις ημέρες αργιών και διακοπών τα Φροντιστήρια και Κέντρα Ξένων Γλωσσών παραμένουν κλειστά για τα μαθήματα όμως μπορούν να λειτουργούν οι Γραμματείες τους.
Ανάγλυφο του ποιητή (Μουσείο της Ακρόπολης)

Περιγραφή

Έχει φιλοτεχνηθεί από μάρμαρο Πεντέλης. Το αριστερό μέρος έχει σπάσει και λείπει. Το υπόλοιπο διατηρείται σε καλή κατάσταση με μικρές φθορές. Εικονίζεται ένας ηλικιωμένος πωγωνοφόρος άνδρας καθισμένος σε θρόνο προς τα αριστερά. Τα μακρυά μαλλιά που πέφτουν στο κούτελο είναι στεφανωμένα με την ταινία των ποιητών. Το γένι είναι κοντό. Τα χαρακτηριστικά του προσώπου και του χεριού είναι λεπτομερώς επεξεργασμένα. Φοράει μανδύα και σανδάλια. Στο βάθος μια κουρτίνα είναι κρεμασμένη λοξά.

Ερμηνεία

Το ανάγλυφο ήταν ίσως αναθηματικό γωνιακό ακρωτήριο σε κάποιο ναό του Διονύσου κοντά στην Ακρόπολη. Ο ποιητής παρατηρεί κάποιο αντικείμενο ή άνθρωπο που πρέπει να βρίσκονταν αντικριστά στο ίδιο ύψος με αυτόν. Η στάση του σώματος συναντάται σε παρόμοια επιτύμβια ανάγλυφα, ενώ τα σανδάλια είναι της εποχής του Ομήρου.

Ιστορική τοποθέτηση

Είναι χαμηλό ανάγλυφο της εποχής ακμάζουσας αττικής τέχνης στα τέλη του 4ου αιώνα π.Χ.